Sag C-536/13

»Gazprom« OAO

mod

Lietuvos Respublika

(anmodning om præjudiciel afgørelse indgivet af Lietuvos Aukščiausiasis Teismas)

»Præjudiciel forelæggelse — område med frihed, sikkerhed og retfærdighed — samarbejdet om civilretlige spørgsmål — forordning (EF) nr. 44/2001 — anvendelsesområde — voldgift — ikke omfattet — anerkendelse og fuldbyrdelse af udenlandske voldgiftskendelser — forbud nedlagt af en voldgiftsret i en medlemsstat — forbud mod indledning eller fortsættelse af en sag ved en ret i en anden medlemsstat — retterne i en medlemsstats beføjelse til at nægte at anerkende en voldgiftskendelse — New York-konventionen«

Sammendrag – Domstolens dom (Store Afdeling) af 13. maj 2015

Samarbejdet om civilretlige spørgsmål — retternes kompetence og fuldbyrdelse af retsafgørelser på det civil- og handelsretlige område — forordning nr. 44/2001 — anvendelsesområde — sager, der ikke er omfattet — voldgift — anerkendelse og fuldbyrdelse af en voldgiftskendelse, der forbyder en part at fremsætte visse påstande ved en ret i denne medlemsstat — spørgsmål, der henhører under gældende national og international ret

(Rådets forordning nr. 44/2001)

Forordning nr. 44/2001 om retternes kompetence og om anerkendelse og fuldbyrdelse af retsafgørelser på det civil- og handelsretlige skal fortolkes således, at den ikke er til hinder for, at en ret i en medlemsstat anerkender og fuldbyrder – eller at den nægter at anerkende og fuldbyrde – en voldgiftskendelse, der forbyder en part at fremsætte visse påstande ved en ret i denne medlemsstat, for så vidt som denne forordning ikke regulerer anerkendelse og fuldbyrdelse i en medlemsstat af en voldgiftskendelse afsagt af en voldgiftsret i en anden medlemsstat.

Proceduren for anerkendelse og fuldbyrdelse af en sådan voldgiftskendelse henhører således under gældende national og international ret i den medlemsstat, hvor der er anmodet om denne anerkendelse og denne fuldbyrdelse, og ikke under forordning nr. 44/2001.

Den eventuelle begrænsning af de beføjelser, der er tillagt en ret i en medlemsstat, for hvilken en parallel tvist er indbragt, til at træffe afgørelse om sin egen kompetence, kan således udelukkende være et resultat af, at en ret i den samme medlemsstat anerkender og fuldbyrder en voldgiftskendelse, der forbyder en part at fremsætte visse påstande ved en ret i denne medlemsstat, i medfør af de processuelle regler, der gælder i denne medlemsstat, og i givet fald konventionen om anerkendelse og fuldbyrdelse af udenlandske voldgiftskendelser, som regulerer dette område, der er udelukket fra anvendelsesområdet for forordning nr. 44/2001.

(jf. præmis 41, 42 og 44 samt domskonkl.)

Sag C-536/13

»Gazprom« OAO

mod

Lietuvos Respublika

(anmodning om præjudiciel afgørelse indgivet af Lietuvos Aukščiausiasis Teismas)

»Præjudiciel forelæggelse — område med frihed, sikkerhed og retfærdighed — samarbejdet om civilretlige spørgsmål — forordning (EF) nr. 44/2001 — anvendelsesområde — voldgift — ikke omfattet — anerkendelse og fuldbyrdelse af udenlandske voldgiftskendelser — forbud nedlagt af en voldgiftsret i en medlemsstat — forbud mod indledning eller fortsættelse af en sag ved en ret i en anden medlemsstat — retterne i en medlemsstats beføjelse til at nægte at anerkende en voldgiftskendelse — New York-konventionen«

Sammendrag – Domstolens dom (Store Afdeling) af 13. maj 2015

Samarbejdet om civilretlige spørgsmål – retternes kompetence og fuldbyrdelse af retsafgørelser på det civil- og handelsretlige område – forordning nr. 44/2001 – anvendelsesområde – sager, der ikke er omfattet – voldgift – anerkendelse og fuldbyrdelse af en voldgiftskendelse, der forbyder en part at fremsætte visse påstande ved en ret i denne medlemsstat – spørgsmål, der henhører under gældende national og international ret

(Rådets forordning nr. 44/2001)

Forordning nr. 44/2001 om retternes kompetence og om anerkendelse og fuldbyrdelse af retsafgørelser på det civil- og handelsretlige skal fortolkes således, at den ikke er til hinder for, at en ret i en medlemsstat anerkender og fuldbyrder – eller at den nægter at anerkende og fuldbyrde – en voldgiftskendelse, der forbyder en part at fremsætte visse påstande ved en ret i denne medlemsstat, for så vidt som denne forordning ikke regulerer anerkendelse og fuldbyrdelse i en medlemsstat af en voldgiftskendelse afsagt af en voldgiftsret i en anden medlemsstat.

Proceduren for anerkendelse og fuldbyrdelse af en sådan voldgiftskendelse henhører således under gældende national og international ret i den medlemsstat, hvor der er anmodet om denne anerkendelse og denne fuldbyrdelse, og ikke under forordning nr. 44/2001.

Den eventuelle begrænsning af de beføjelser, der er tillagt en ret i en medlemsstat, for hvilken en parallel tvist er indbragt, til at træffe afgørelse om sin egen kompetence, kan således udelukkende være et resultat af, at en ret i den samme medlemsstat anerkender og fuldbyrder en voldgiftskendelse, der forbyder en part at fremsætte visse påstande ved en ret i denne medlemsstat, i medfør af de processuelle regler, der gælder i denne medlemsstat, og i givet fald konventionen om anerkendelse og fuldbyrdelse af udenlandske voldgiftskendelser, som regulerer dette område, der er udelukket fra anvendelsesområdet for forordning nr. 44/2001.

(jf. præmis 41, 42 og 44 samt domskonkl.)